Muhammad Ali Shugʻoniy. Muhammad Ali Shugʻoniy (15-asr) – fors-tojik tilida ijod qilgan shoir. Nomi “Majolis un-nafois”ning birinchi majlisida tilga olingan. Alisher Navoiy uning vazirzoda ekani, sheʼriyat bilan koʻp mashgʻul boʻlganini aytib, quyidagi baytini keltiradi:Chunon gʻariqi mayam, soqiyoki, az gili man Agar gule badar oyad, sharob az oʻ bichakad. (Mazmuni: Ey soqiy, mayga shu qadar gʻarq boʻldimki, agar tuprogʻimdan bir gul unib chiqsa, undan may tomib turadi).